
PRAEFATIO. 


J ani  Hippocrates  quinque  lienis  descritiit  mor- 
bos, quorum  in  numero  etiam  est  inflamma- 
tio clironica,  eujus  sjmptomata  gravissima  scri- 
ptis suis  (de  internis  affectionibus  cap*  33—37) 
pertractavit.  Pauca  tantum  et  theoreticas  ple- 
rumque subtilitates  hac  de  re  habent:  Gale- 
nus, Aetius,  (1)  Aretaeus,  Caelius  Aurelia- 
nus, ei  nAeo  Alexander  {2)  Trallianus,  fW\eee 
lienis  morbis  adniimerat:  lienem  frigidum,  lie- 
nem calidum  , lienem  » empbysematicum , scir- 
rbum  et  iunammatioiiem  lienis,  quam  poste- 
riorem iterum  dividit  iii  pblegmoiiem  sangui- 
neam, biliosam,  atrabiliosam  et  pituitosam. 
Ex  serioribus  medicis  praecipue  (3)  Seimert 
et  (4)  Riviere  huic  morbo  multam  operam  et 
diligentiam  tribuerunt,  ^ed  quae  postea  Roer- 
haveetSuitenius,  Sauvagesius  et  iulco  I\  Frau- 
Aius  bac  de  re  acripseruut,  eo  tantum  consi- 
lio fecisse  videntur,  ne  plane  e sj  stemate  pa- 
thologico rejicerent  splcnitideiu. 


(1)  A reta  ei  «liuliir  affect.  Lil».  I.  c.  14.  p,  .'iO. 

(2)  Tralliaii.  Opera  LVIll.  c.  10  — 23. 

(3)  Sen«  ert  jirax,  nied.  T.il).  III.  p.  O'.  r.  i>.  p.  421. 

(4)  Riviere  Op,  I..  R,  1(163.  prax.  meti.  p.  lyO, 


Recentioribus  temporibus  (1)  Marcus  pri- 
mus medicorum  animos  ad  hunc  morbum  ad- 
vertit et  novissimis  temporibus  praecipue  (2) 
Grotanelli  et  (2)  Heusinger  bac  de  re  optime 
meriti  sunt.  ir 

Non  mihi  hoc  loco  arrogem , cum  talibus 
viris  celeberrimis  libellulum  comparare,  quem 
equidem  hac  de  re  conscripsi  et  composui, 
lu  nosocomio  caritatis  jam  plures  per  menses 
medici  inferioris  munere  fiiiii^ens,  nonnullos 
quamquam  paucissimos,  morbi  nostri  inveni 
casns,  qui  non  parvi  momenti  mihi  videban- 
tur, cogitationibus  et  studio  ansam  praebe- 
bant. Contuli  quae  viri  supra  laudati  in  lu- 
cem ediderunt,  et  quum  tempus  jam  instaret, 
opusculum  aliquod  conscribendi,  non  ineptum 
putavi,  comparationes  et  observationes  hac  de 
re  in  publicum  edidisse;  sed  iterum  cogitetur 
quaeso,  novas  res  afl*erre  nullo  modo  in  animo 
me  habuisse,  quippe  quod  et  vires  et  tempus 
tironi  concessum  multum  excedat.  Quum  ob- 
serv^ata  confirmare  tantum  et  comparare  mihi 
propositum  sit,  benevolentiam  et  indulgentiiun 
impartiatur  lector,  si  quis  est,  etiam  atque 
etiam  rogare  velim. 

* 

(1)  Marcu  s.  Ephemeriden  der  Heilkiinde  Toni.  IlF.  H.  1.  j>.  1. 

(2)  Gro  lanei  Ii.  Animadversiones  ad  varias  aculae  et  cliro- 
nicae  splenilidis  historias.  Florent.  1II21. 

(3i  C.  F.  Heusinper.  llelraclilunf;en  und  Frfalirimgeii  iiher 
die  Enlziindong  und  Vergrofserung  der  Milz.  Eisenach  1820.  — 
Nachtrage  1823. 

SYMPT03IATA. 

Certissimum  fere  symptoma,  quod  raro  abesse  vi- 
detur, dolor  est,  qui  in  hypochondrio  sinistro  senti- 
tur, et  pressu,  tussi,  profunda  respiratione  et  corporis 
motibus  augetur.  Qui  cum  dolor  in  splenitide  acuta 
vehemens,  a regione  inde  hypochondriaca  sinistra  us- 
que ad  humerum  sinistrum  vergere  soleat,  in  chro- 
nica magis  obtusus  et  sensu  gravedinis  molestae  in 
liene  aggreditur.  Nonnulli  scriptores , Johnston, 
Pleisehel  et  Tulpius  aegrotos  observabant,  qui  se  pul- 
sante dolore  in  hypochondrio  sinistro  affici  quereban- 
tur, et  in  quibus  pulsationes  manu  imposita  facile 
percipi  poterant."  — Imprimis  meiiioratu  digna  Tul- 
pii  (1)  observatio  est,  qui  exemplum  narrat  vix  cre- 
dibile, ubi  lienis  pulsus  spatio  interjecto  triginta  pe- 
diiin  audivit. 

Deinde  tumor  in  hypochondrio  sinistro  a pleris- 
que  scriptoribus  certum  symptoma  ducitur:;  at  tumor 


(1)  Tnlp.  Oliserval.  ined.  Lil).  II,  c.  28. 

raag^nitiidine  variat,  interdum  tam  exiguus  est,  qui 
manu  cognosci  non  possit;  tumoris  quoque  situs  va- 
rius est,  aut  magis  sursum  costas  attollit,  et  ita  pul- 
monem sinistrum  comprimit,  aut  magis  deorsum  abdomen 
implet.  Quod  ad  consistentiam  tumoris  attinet,  modo 
lapidis  instar  durus,  modo  mollis  digito  tangenti  re- 
nitens  aut  non  renitens  sentitur.  — In  dijudicando 
et  inquirendo  tumore  in  regione  hypochondriaca  sini- 
stra collocato,  aegrotum  in  Alario  situ  j)Ositum  obser- 
vari semper  necessc  est,  quum  aliter  tumores  cystici, 
scirrhi,  hyckopes  saccati,  tumores  partium  lieni  ad- 
jacentium et  tumores  lienis  facile  confundi  possint. 

Functio  laesa  in  splenitide  nullo'  modo  simplex 
existimari  potest;  quum  enim  vis  physiologica  lienis 
non  simplici  tantum  functione  constet,  sed  lien  po- 
tius ceterorum  viscerum  sanguificationi  inservientium 
actiones  adjuvare  videatur,  morbi  etiam  splenis  per- 
turbationes totius  assimilationis  gignere  solent. 

Inj  )rimis  aegroti  dyspepsiam  queruntur,  sensum 
ardoris,  cum  in  praecordiis  tum  in  toto  abdomine,  py- 
rosin,  cardialgiam,  taedium  ciborum  praecipue  solido- 
rum. Cardialgia  j)ost  coenam  semper  fit  vehemen- 
tior  et  saepe  vomitu  cibos  ingestos  reddere  cogit; 
quod  symptoma  Jievshiger  saepe  observavit,  ubi  lien 
cum  diaphragmate,  hepate,  aut  ventriculo  coaluerat. 

Interdum  hae  dyspepticae  affectiones,  ut  complu- 
res scriptores  comprobant,  insanabili  fami  cedere  di- 
cuntur, quam  tamen  //eustagcr,  Marcus  et  Grotanelli 
nunquam  observarunt,  et  omnino  hae  observationes 
fame  canina  potius  melancholicorum,  hypochondriaco- 

nuii  et  intermittenti  febri  quartana  laborantium  inniti 
videntur. 

Insatiabilem  sitim  certum  symptoma  esse,  omnes 
scriptores  consentiunt,  et  epitheta-  quoque,  quae  huic 
siti  adnexa  sunt,  a Juvgkero:  „ sitis  admodum 

tensa*-,  si  Morgagni:  ,, sitis  inexstinguibilis^^,  n.Cam^ 
merlaender:  „inplacabilis**,  n Frank  Gi  3Iarcus:  „sitis 
magna**,  observatoribus  imprimis  memorabile  sym- 
ptoma fuisse  ostendunt.  — Lingua  plerumque  muco 
crasso  et  albo  obtecta  apparet,  nonnulli  aliquantulum 
rubescentem,  alii  non  commutatam  se*reperisse  con- 
tendunt; magis  adhuc  variabilis  est  sapor  in  ore,  de 
quo  aegroti  queruntur,  modo  acidus,  modo  amarus, 
modo  dulcis  est.  — Multi  etiam  auctores  foetorem 
ex  ore,  gingivas  tumescentes,  pallidas  aut  maxime 
nibras,  et  facile  aeque  ac  scorbuticas  sanguinem  mit- 
tentes observaverunt.  -Quibus  magni  lienes  sunt,  in- 
quit Cehm  (1),  his  gingivae  malae  sunt,  os  olet,  aut 
sanguis  aliqua  parte  prorumpit. 

Quod  ad  alvum  attinet,  plerique  auctores  perti- 
nacem obstructionem  in  splenitidis  chronicae  signis 
afferunt.  Piso:,  dura  alvus  splenitidis  familiaris, 
Frank:  obstructio  alvi  pertinax.  Interdum  etiam 
dian*hoea  observata  est  modo  salutaris  modo  perni- 
ciosa. De  qualitate  urinae  dissentiunt  auctores.  IFip- 
pocrate  teste  in  febribus  continuis  et  irregularibus 
urina  aquosa  lienem  affectam  esse  nos  docet.  Tui- 
pius  urinam  aquosam,  Marcus  subllavam,  Reichelt 

(1)  Celsus  de  re  med.  lU).  II.  cap.  VII. 

^ (2)  Ev  ,/.a>Qoto-6  sfi,QtToro-6  'kaxzCiv  ovywv 

o\'yr.auii  Coae.  Praenot,  A,  .391. 

rubram,  Bischoff  mucoso  sedimento  mixtam  obser- 
vavit. 

Praevalens  totius  lateris  sinistri  affectio,  quae 
quidem  etiam  in  aliis  et  praesertim  in  morbis  cordis 
observatur,  in  splenitide  tam  crebro  animadvertitur, 
ut  signum  satis  grave  praebeat. 

Ita  nimirum , si  in  splenitide  anasarca  exoritur, 
primum  pes  sinister  intumescit,  saepe  dolores  vagan- 
tes et  trahentes  et  sensus  formicantes  in  sinistro 
* 

pede  et  brachio  observantur;  saepe  etiam  gena  si- 
nistra sola  rubra  atque  ardens  inventa  esse  dicitur. 
Ilom  (1)  enarrat  casum,  quo  aeger  femur  sinistrum 
elevare  non  potuit.  Dolores  sub  scapula  sinistra, 
compressione  auctos  jam  .Hippocrates  affert.  Prae- 
terea aegroti  queruntur  de  capitis  doloribus,  pulsan- 
tibus, trahentibus,  praecipue  in  sinistro  capitis  latere, 
in  fronte,  vertice  et  occipite:  accedunt  vertigo,  et 
plures  sensuum  errores,  visus  dimidiatus,  micans,  tin- 
nitus aurium. 

Anxietas,  palpitatio  cordis,  lipothymiae,  constri- 
ctio colli,  omnia  denique  hypochondriae  et  hystcriae 
symptomata  ab  auctoribus  afferuntur. 

Pectoris  oppressio  et  anxietas  plerumque  adsunt, 
et  originem  ducunt  ex  pressione,  quam  lien  increscens 
in  pulmones  exercet. 

Ab  eadem  fere  causa  etiam  spasticae  diaphra- 
gmatis affectiones  originem  ducunt,  quae  imprimis  a 
Sauvagesio  observatae  sunt,  risus  Sardonius  etc. 
Palpitatio  cordis,  lypothymia,  affectiones  spasticae  et 


(1)  Archiv  f.  <1.  m.  E.  I.  Hefl.  i>.  10. 

insultus  epilepticae  a Bree  (l)  et  Tulpio  inter  sple- 
nitidis  si^na  enumerantur.  Tulpius  (2)  juvenem  in-  ' 
sultibus  epilepticis  correptum  enarrat,  dummodo  regio 
lienis  digito  tangeretur. 

At  etiam  mentis  indolem  splenitide  sicut  aliis 
morbis  abdominis  mutatam  videmus.  Multi  homines, 
hilares  atque  vivaces  a medicis  observati  splenitide 
exoriente  tristes  et  ad  fletum  propensi  redditi  sunt. 
Magna  etiam  fuit  apud  veteres  lienis  auctoritas  et 
existimatio,  quandocunque  de  origine  et  sede  eorum 
morborum,  qui  praeter  corporeas  functionum  mutatio- 
nes, ipsi  quoque  menti  ejusque  operationibus,  vi  mu- 
tui, licet  inexplicabilis,  commercii  imperare  deprehen- 
debantur, inciderent  quaestiones. 

Hinc  ab  intemerata  splenis  indole  risum  laeti- 
tiamque, a contrario  vero  ejusdem  statu  fletum,  moe- 
rorem curasque  anxias  oriri  publice  adsertum  est. 
Quotusquisque  est,  qui  tritum  illud,  splen  ridere  fa- 
cis ignoret?  Eandem  ob  causam  quoque  ii,  quorum 
lien  vitio  quodam  laborare  putabant,  apud  Graecos 
Romanosque  spleniticorum  aut  lienosorum  nomen  me- 
ruerunt. — Maxime  etiam  propensio  ad  ceteros  animi 
affectus  ingratos,  ut  ad  terrorem,  iracundiam  saepe 
adest,  mortem  verentur  aegroti,  tanquam  inevitabi- 
lem, et  optant,  quod  autem  Marcus  contendit,  ple- 
rosque  eorum  qui  necem  sibi  ipsi  afferant,  lienis  morbo 
laborare,  vix  credi  posset. 

De  typo  febris  splenitidem  chronicam  comitan- 


(1)  Medico-chirurg.  Transact.  Vol.  III.  p.  166. 

(2)  Observat,  med.  lib.  I.  c.  9.  p.  32. 

tis  scriptonira  sententiae  >alde  discrepant.  Hippo- 
crates (I)  incipiente  morbo  febrem  continuam  in  de- 
cursu remittentem  fieri  dicit.  Murco  auctore  febris, 
subcontinuae,  Pleischelo  affirmante  subcontiniiae  re- 
mittentis typo  praedita  est.  GrotanelU  splenitidem 
chronicam  comitari  saepe  catarrhales  aut  gastricas 
intermittentes ' febres  affert  Febres ' intermittentes 
saepe  a liene  proficisci  inde  ab  Hippocrate  fere  om- 
nes medici  crediderunt,  hae  febres  saepissime  typum 
quartanum,  rarius  quotidianum,  tertianum  et  tertianum 
duplicem  obtinent  — Interdum  etiam  febris  plane 
deest,  et  tantum  morbo  accrescente  apparet.  De  pul- 
sus natura  scriptores  non  consentiunt  alii  pulsum  in- 
termittentem, alii  suppressum,  alii  mollem  reperie- 
bant,  nonnulli  etiam  eum  in  utroque  latere  aliter  se 
habere  contendunt. 

vSaepe  tussis  sine  sputis  adest,  cui  interdum  pe- 
ctoris dolores  prementes,  difficilisque  respiratio  se 
congregantur.  Dedolatio  tanta  est,  ut  statim  vel  la- 
boribus levissimis  aegri  fatigentur,  simulque  somno- 
lenti esse  solent,  somnus  autem  ipse  maxime  vulgo 
inquietas,  anxiis  somniis  interruptus,  jilerumque  non 
recreat  aegrotum,  imo  magis  fatigat.  (}ua  re  fieri 
non  potest,  quin  macies  et  prostratio  virium  in  diem 
crescat,  et  habitus  ille  exoriatur,  quem  jam  veteres 
medici  lienosum  nominaverunt.  Facies  enim  collapsa, 
peculiarem  colorem,  ex  viridi  atro  in  subflavum  prae-* 
bens  a multis  veteribus  auctoribus  certum  signum  lic- 
nitidis  chronicae  ct  reliquorum  splenis  morborum  af- 


(l)  Hipp.  de  inlern.  alTeft.  '21. 

fertm*.  Splenem  revera  maxime  in  cutis  colorem  in- 
fluere, imprimis  ostendit  exemplum,  a Zacuto  Lusi- 
tano (1)  enarratum,  cpio  mulier  sensim  sensimquc 
colorem  paene  plane  nigrum  adepta  erat.  Medici 
splenis  obstructionem  suspicabantur,  quamquam  alia 
signa  non  aderant;  aegrota  serius  febri  correpta  ob- 
iit. et  obductione  facta  splen  omnino  desiderabatur. 
Dum  veteres  medici  duas  varias  species  coloris  pe- 
culiaris lienosi  distinguunt,  recentiores  et  inter  illos 
etiam  Bartels  unicum  tantum  et  quidem  lividum  et 
subviridem  colorem,  qui  praecipue  in  regione  circa 
oculos  animadvertitur,  certum  signum  morborum  lienis 
esse  existimant.  — Quod  ad  ceteram  cutis  qualit€a- 
tem,  temperies  in  splenitide  chronica  aut  naturalis 
aut  minuta  est,  minuta,  Hippocrate,  Gohlio  et  aliis 
testibus,  in  pedibus  animadvertitur.  Exanthemata  et 
imprimis  erysipelas  haud  raro  exoriri  videntiu*,  ita 
Corvisart  erysipelas  pustulosum,  Alihert(2)  plimies  zo- 
nam observavit.  Ulcera,  cutanea  et  telae  cellulosae 
in  cruribus  janr  Hippocrates,  Celsus  et  Aretaeus  ex- 
oriri viderunt,  imo  Tulpius  (3)  ea  critica  esse  pu- 
tavit. 

Mulierum  catamenia  incipiente  inflammatione  ma- 
xime atypica,  saepe  non  profluunt,  remota  autem, 
maximis  vulgo  doloribus  et  copiosa  apparere  solent 
Durante  splenitide,  conceptio  non  impedita  raro  ta- 
men observata  est;  plerumque  si  graviditas  adest, 


(1)  Praxis  admiranda.  Oper.  Tom.  II.  p.  139, 

(2)  Alil>ert  nosolop.  naiurelle  p.  100. 

(3)  Tui  pii  olis.  med.  tili.  I.  c.  9.  p.  32. 

signa  inflammationis  remittunt.  Grotanelli  gravidi- 
tate morbum  plane  esso<  sublatum  docet. 

Inter  gravissima  symptomata  denique  profluvia 
sanguinis  enumeranda  sunt,  quae  in  splenitide  chro- 
nica tam  crebro  observantur , ut  jure  ad  symptomata 
necessaria  numerari  mereantur. 

Epistaxis,  quam  medicinae  parens  Hippocrates 
veteresque  medici  e sinistra  nare  faustam  auspica- 
bantur, saepe  exoritur,  et  quidem  modo  critica  modo 
symptomatica.  Quoad  salutarem  epistaxis  naturam 
Grotanelli : Utique,  inquit,  epistaxis  bona  et  salutaris 
censenda  erit,  si  cephalalgiae  cessatio,  sitis  toleran- 
tia, corporis  quies  et  gustandi  potestas  sequitur.  Et 
etiam  in  chi*onicis ^quoque  inflammationibus  lienis  epi- 
staxin  bonam  comperi,  medebarque  nuper  lienoso  viro, 
qui  hoc  morbo  et  febri  liberatus  est,  non  sine  auxi- 
lio moderatae  epistaxis,  quae  sex  circiter  mensium 
spatio  bis  terve  in  hebdomade  guttatim  e naribus  ap- 
paruit. 

Midto  autem  frequentior  vomitus  cruentus  appa- 
ret, quem  veteris  medici  signum  pathognomonicum 
ducebant.  Quamvis  recentioribus  temporibus  Pleischel 
et  Marcus  eandem  opinionem  habeant,  tamen  in  non- 
nullis ab  Ifeusingero  observatis  casibus  omnino  non 
adfuit,  in  aliis,  postquam  aegroti  complures  jam  men- 
ses splenitide  laboraverant,  apparuit.  Symptomata 
antecedentia,  quae  vomitum  cruentum  indicare  solent 
haecce  sunt.  Adauctis  omnibus  morbi  symptomatibus 
praecipue  doloribus  in  regione  hypochondriaca  sinistra, 
et  accrescente  anxietate,  subito,  postquam  bre\  e tem- 
pus sensus  gravedinis  et  ardoris  in  regione  epiga- 

strica  et  sapor  dulcis  in  ore  antecessit,  signa  proflu- 
vii sanguinis  in  partes  internas  profusi  intrant.  Sum- 
mus languor,  arterianim  pulsus  exigui,  sudores  fri- 
gidi, dein  nausea,  vomituritio  et  ipse  denique  vomi- 
tus sanguinis  nigri,  vel  fluidi,  vel  conglobati.  Copia 
sanguinis  evomiti  varia  est,  quandoquidem  aut  uno 
impetu  aut  intervallis  brevi  tempore  subsequentibus 
evomitur.  Vomitu  peracto  aegrotus  evanescere  aut 
sopore  opprimi  solet,  quo  quamquam  admodum  defati- 
gatus. sed  fere  morbo  vacuus,  solvitur.  Etiamsi  ma- 
gnam sanguinis  profusionem  perpessi,  aegroti  inter- 
dum tantopere  vires  reficiunt,  ut  paucos  post  dies  le- 
ctura relinquere  possint.  — Heusingero  teste  vomi- 
tus ementus  in  splenitide  chronica  vario  modo  gigni 
potest.  Saepe  tum  apparet,  cum  praeter  lienis  inflam- 
mationem arteria  simul  coeliaca  aut  venae  portarum 
rami  inflammati  sunt,  sed  tum  etiam  si  intumescente 
et  indurato  liene,  vsanguini  aditus  non  patet,  facile 
vomitus  cruentus  provocatur,  quod  nimis  affluente 
sanguine  fit,  ut  ventriculi  vasa  (arteriae  breves)  re- 
scindantur. Frid.  1/oJJ'mnnn  (System  med.  rat.  P. 
III.  Sect.  I.  c.  CVn.  §.  32.)  hac  de  re  ita:  JVuUibi, 
inquit,  canales  sanguiferi  facilius  desiliunt  quam  in 
sinistra  ventriculi  parte  vasa  sic  dicta  brevia.  Hoc 
autem  si  evenit  vomitus  sequitur,  saepe  effrenis  san- 
guinis nigri  foetidi  atque  gruinosi,  qualis  etiam  per 
alvum  secedit,  et  licet  ejectu  stomachum  aggravante 
sanguinis  mole  symptomata  tantisper  levari  videan- 
tur, repetit  tamen  utplurimum  vomitus  et  aegri  inter 
paucas  horas  inter  lypothymias  abdormiscunt.  Cogno- 
scitur hic  iiu)rbns  ex  inappetentia,  animi  dejectione, 

magna  circa  praecordia  anxietate,  vomituritione  ad 

I ' 

animi  usque  deliquium,  ardore  et  aestu  in  regionis 
epigastricae  sinistrae  maxime  latere,  et  familiaris  est 
foeminis  post  quinquagesimum  maxime  annum  diutur- 
no moerore  confectis.  — Vomitus  cruentus  denique 
hoc  modo  enasci  potest,  quod  lien  dilatatus  atque  in- 
duratus venas  comprimens,  sanguinis  ex  ventriculo 
refluxum  non  patitur,  quod  imprimis  Cullen  et  JBi/r- 
serius  putant.  Bur serius  (1)  ita : Frequentior  ait  causa 
vomitus  cruenti  est  lien  obstructus,  vasa  enim  brevia 
sanguine  restante  oppleta  dehiscunt  et  contentum 
liquorem  in  ventriculum  evomunt. 

Cura  vomitn  cruento  saepe  alvus  cruenta  simid 
apparet,  quae  quidem  aut  sanguine  in  ventriculum 
profuso  et  per  pylorum  in  tractum  intestinorum  de- 
scendente, aut  systemate  venae  portarum  aut  vena- 
rum intestinorum  tenuium  parte  siimd  inflammata, 
enascitur. 


DUGNOSIS. 

Nullum  omnium  symptomatum,  pathognomonicura 
aestimari  potest,  concursu  tantum  complurium,  una 
cum  accurata  originis  et  decui*sus  observatione,  cer- 
tam licet  constituere  diagnosin.  Et  ipse  lienis  tumor, 
qui  manu  in  pariete  abdominali  cognosci  potest,  cer- 
tissimum quidem  symptoma,  cum  tumore  j)artium  ad- 
jacentium hepatis,  mesenterii,  pancreatis  confundi  po- 
test, quod  veteres  medicos  saepe  fefellit.  Hippocra- 
tes ipse  tumorem  lienis,  qui  subito  valde  decrescit  et 


(l)  luslil.  me<l.  prart.  \(*1.  IV.  jmrs  II.  p.  32.».  • 

augetiir  describit,  quem  nil  nisi  flatulentiam  coli  fuisse 
probabile  est.  Si  tiunor  non  adest,  morbi  cordis  prae- 
cipue vsinistri  sunt,  qui  permulta  symptomata  cum  sple- 
nitide  chronica  participant.  In  utroque  morbo  inter- 
missiones, anxietatem,  respirationis  molestias,  palpita- 
tionem cordis  et  plethorae  venosae  signa  reperimus, 
et  tantum  sedes  dolorum  in  regione  hypochondriaca 
sinistra,  habitus  lienosus,  saepe  haematemesis  de  vera 
morbi  natura  nos  certiores  faciunt.  Atque  chronicae 
inflammationes  partium  vicinarum,  hepatis,  renis  sini- 
stri, persaepe  difficillime  a splenitide  chronica  sunt 
' distinctu. 

Symptomata  quoque,  quae  plethora  abdominali 
provocantur,  chronicae  splenitidis  symptomatibus  valde 
affinia  sunt,  nisi  quod  in  illa  semper  symptomata  lo- 
calia et  praevalens  sinistri  lateris  affectio  desideran- 
tur. Persaepe  etiam  fit^  ut  febres  intermittentes,  im- 
primis endemicae,  a splenitide  vix  distingui  queant, 
Acerum  tamen  in  splenitide  raro  dolores  in  regione  hy- 
pochondriaca sinistra  deficient,  deinde  intermissiones 
haud  facile  plane  integrae  deprehendentur,  atque  fe- 
bris usitatis  remediis  febrifugis  vix  pelletur. 

DECURSUS  ET  EXITUS. 

Decursus  splenitidis  chronicae  est  valde  incertus. 
Heusinger,  qui  Varias  splenitidis  species  distinguit, 
1)  capillarem,  2)  arterialem  acutam,  3)  venosam  acu- 
tam, 4)  arterialem  chronicam,  5)  et  venosam  chroni- 
cam, decimsum  singularum  specierum  accuratissime 
describit,  tamen  ipse  fines,  quos  doctrina  systematis 
causa  determinat,  re  vera  non  cxistere  confitetur.  Et 

^)rofocto  haec  acciirata  distinctio  Heushtgeri  medico 
practico  non  mao*ni  momenti  esse  videtur.  Existunt 
autem  iwiinullae  decursus  splenitidis  chronicae  varie- 
tates, (piae  diversa  natura  causarum  efficientium  pro- 
creantur. Ouod  si  leves  sed  saepius  repetitae  regio- 
nis hypochondriacae  sinistrae  insultationes,  aut  aeris 
timiperies  morbum  efficiunt,  primum  splen  intumescere 
incipit,  sed  mollitiem  adliuc  servat  5 signa  febrilia  ex- 
oriuntur, quae  si  desinunt,  lien  aliquid  intuinefactum 
est.  Serius  aegri  moesti  fiunt,  exoritur  habitus  lie- 
nosus et  sensim  omnia  spl eniti  dis  chronicae  sympto- 
mata procedunt,  ita  ut  morbi  initium  accimate  -desti- 
nari non  possit.  Si  autem  animi  pathemata,  aut  ra- 
tio vivendi  a,egri  morbum  procreant,  initium  et  decur- 
sus fere  prorsus  inversa  sunt.  31oestitia,  angor,  de- 
fatigatio artuum,  et  signa  dyspcqitica  diu  antecedunt, 
deni(iue  dolores  m regione  hypochondriaca  sinistra 
accedunt,  et  lien  intumescere  incipit.  Ceterum  mor- 
bus diu,  menses  et  annos  perferri  potest,  cum  sym- 
ptomata modo  decrescant,  modo  augeantur,  nunquam 
autem  morbus  sensim  sensim(pie  per  se  solvitur  sed 

/ 

plerumque  crises  apparent.  Interdum  crisis  fit  per 
vomitum  cruentum  satis  largum,  saepe  autem  hic  vo- 
mitus cruentus  tantum  symptomaticus  est,  et  mortem 
aegroti  accelerat.  Interdum  etiam  haemorrhoidali 
fluxu  morbus  solvitur,  quod  tum  certe  fieri  solet,  si 
tliixu  suppresso  inflammatio  exorta  est.  Grotanelli 
ita:  Haemorrhoidalis,  inquit,  fluxus  pariter  salutaris 
in  splenitide  observatus  fuit,  sed  hoc  fortuitum  est. 
et  peculiare  naturae  molimen,  proprium  scilicet  illo- 
rum, in  quibus  haemorrhoides  exstant,  vel  fluere  so- 

lent,  non  ordinarium  quidem  splenitidis^  licet  ad  sani- 
tatem contulerit,  sicut  alias  contulit  in  chronica  sple- 
nitide  immodicus  locliionim  lluxus.  Sudores  critici 
fere  nunquam  observati  sunt.  3Iorbis  autem  in  cute 
exortis  spleiiitis  interdum  proj)ellitur.  Ulcera  crurum 
saepe  salutaria  observata  sunt,  neque  minus  morbus 
interdum  diarrhoea  solvitur.  Jam  Uippocr  ai  es,  si  ae- 
gri lienis  morbo  laborantes  dysenteria  afficerentur,  id 
bonum  esse  signum  ait,  quae  dysenteria  autem,'  si 
per  longum  tempus  perseveraret,  aegros  consumeret. 

Alius  splenitidis  chronicae  exitus  sed  multo  ra- 
rior est  suppuratio,  cujus  initium  hisce  signis  indica- 
tur: Si  febris,  quamvis  mitis,  absque  ullo  ut  plurimum 
capitis  dolore  vespertinis  horis,  vel  per  noctem  su- 
perveniat, ac  exacerbetur,  si  visceris  dolor  et  calor 
adsint,  et  si  aegrotus  a modico  quoque  cibo  mo- 
lestiam in  stomacho  ferat,  vel  calor  in  volis  manuum 
et  plantis  pedum  exsurgat,  si  corpus  interim  attenue- 
tur, tussicula,  ac  sitis  individua  comes  sit  noctis,  et 
identidem  calor  plumbeus  in  ore,  pallida  fere  semper 
sit  facies,  alvus  modo  adstricta,  modo  soluta,  huic 
homini  certe  pus  colligitur  in  liene.  Haec  autem 
symptomata  non  semper  ita  conjunctim  neque  eo*  or- 
dine apparent.  Ihis  in  liene  collectum  aut  in  cavum 
abdominis,  aut  in  ventriculum,  aut  in  colon,  aut  per 
musculos  abdominis  aut  per  umbilicum  effunditur.  Ple- 
rumque aegroti  febrU hectica  et  hydrope  consumuntur, 
si  splenitis  in  suppurationem  transit.  — Praeterea 
etiam  mors  vel  niitritione  plane  perturbata,  vel  hae- 
matemesi \q\  aliis  morbis  accedentibus  adduci  potest. 

Ad  diversum  exitum  splenitidis  chronjcae,  dege- 

nerationes  splenis  diAersae  adhuc  enumerandae  sunt, 
quales  in  sectionibus  cadaverum  reperimus,  et  quae 
( saepe  usque  ad  senectutem  sine  magna  molestia  fe- 
runtur. , 


DE  CAUSIS.  " 

3 Nonnulli  auctores  dispositionem  hereditariam  et 
peculiarem  praedisponentem  coi-poris  constitutionem 
commemorant,  ejusque  signa  describunt,  qui  autem 
mihi  lienis  affectionem  jam  praesentem  ejusque  sym- 
ptomata dispositionem  habuisse  videntur.  Media  vero 
aetas  proclivitate  ad  splenitidem  chronicam  conjuncta 
est,  et  quamvis  Haller  lienis  inflammationem  et  sup- 
- parationem  in  puero  quatuor  annos  nato  observave- 
rit, Morgagni  et  Bonnet  plura  afferant  splenitidis  ca- 
sus in  senibus  observatos,  tamen  saepissime  adultos 
corripit.  — Major  est  praedispositio  in  mulieribus 
• quam  in  viris,  saepe  scilicet  splenitis  in  foeminis  eo 
tempore  observatur,  quo  menses  cessare  solent.  Etiam 
Sennert:  Afficitur,  inquit,  et  lien  et  hypochondria  ex 
' utero  et  quidem  frequentissime.  Ac  proinde  lienosae 
ac  hypochondriacae  ex  utero  eae  foeminae  imprimis 
evadunt  in  aetate  jam  matura,  quibus  juvenibus  men- 
ses non  satis  copiosae  fluxerunt.  — Terranim  con- 
ditio multum  valet  ad  splenitidem  procreandam  5 in 
regionibus  humilibus  et  paludosis  morbus  jam  ab  an- 
tiquissimis temporibus  saepissime  observatus  est.  In 
Carolina  australi  inter  quinque  incolas  duos  lienosos 
esse  Chalmers  contendit.  — Tempestas  hiimida  at- 
que pluvialis  non  solum  splenitidem  sed  morbi  jam 
praesentis.  exacerl)ationes  procreat.  — Inter  anni 

tempora  autumnus  morbum  saepissime  gignit,  qua  re 
Hippocrates  splenitidem  inter  morbos  autumnales  enu- 
merat. Eodem  modo  Grotancllii  Nullo  modo,  inquit 
praetermittenda  est  consideratio,  splenitidem  non  esse 
unius  cujusque  anni  partis  sed  autumnalis  praesertim 
et  hiemalis  sive  in  frigida  et  humida  tempestate  vi- 
cissitudinibusque aeris  exoriri  facilius  quam  cetero 
temporum  decursu.  Pertinaces  quoque  febres  quarta- 
nae, quaejsaepe  cum  intmnescentia  et  chronica  inllam- 
matione  lienis  conjuncta  sunt,  in  nostris  regionibus 
autumnali  tempore  saepissime  observantur.  Ueusin- 
ger  morbos  lienis  autumno  maxime  incidere  hoc  modo 
exponit:  calore  aestatis,  inquit,  sanguis  valde  diluitur 
et  majorem  quantitatem  continet  seri,  quam  hieme. 
Eodem  tempore  hepatis  et  lienis  actio  valde  aucta 
est,  qua  re  haec  intestina  causis  externis  obnoxiis  fa- 
cillime laeduntur,  quod  saepe  autumnali  tempoi*e  ae- 
statem sequente  evenit.  Inter  opifices  ii  praecipue 
lieni  obnoxii  sunt,  qui  stagnationes  et  congestiones 
venosas  abdominis  procreant,  uti  vitae  ratio  sedenta- 
ria, qua  continua  abdominis  praesertim  hypochondrio- 
rum compressio  efficitur.  Inter  victum  auctores  im- 
primis leguminosa,  radices  solani  tuberosi,  farinosa, 
proferunt.  Nec  non  abusus  spirituosorum,  et  praeci- 
pue spiritus  frumenti  Morgagni,  Saader  et  Soemme- 
ring  testibus  saepe  causa  splenitidis  esse  videtur. 
Laesiones  vehementes  regionis  hypochondriacae  si- 
nistrae plenimque  splenitidem  acutam,  modicae  vero 

et  saepius  repetitae  insultationes  chronicam  procreare 
solent.  — Animi  (piocpie  perturbationes  praesertim 
deprimentes  inter  causas  enumerandae  sunt.  Ex  in- 
tempestivo aut  excedenti  usu  corticis  peruviani  in  fe- 
bribus intermittentibus  Grolanelli  (l)  lienis  inflamma- 
tionem chronicam  exoriri  saepe  vidit  5 liroussais  etiam 
dedit  nobis  historiam  cujusdam  militis  tertiana  febri 
laborantis,  quem  corticis  usus  ita  pessumdedit,  ut  post 
nonnullas,  variasque  morbi  mutationes  trium  mensium 
spatio,  chronica  splenitide  cum  ingenti  lienis  tumore 
inde  excesserit.  Saepe  inflammationes  partium  vici- 
ynarum  ad  lienem  transeunt,  uti  contigit  in  sinistn 
jiulmonis  inflammatione,  in  hepatitide  in  parapbreni- 
tide,  gastritide,  et  praesertim  in  peritonitide  non  raro 
observare.  Interdum  etiam  splenitis  quasi  metastatica 
observatur,  ita  //orn  juvenem  viginti  annos  natum 
splenitide  febri  typhosfie  conjuncta  obiisse  vidit,  quae 
suppressis  morbillis  exorta  erat  5 nec  non  saepe  sup- 
pressione pedum  ulceribus  habitualibus,  menstruorum 
et  haemorrhoidum  fluxu  exoritur.  Reil  et  Portal  de- 
nique jecoris  et  pancreatis  indurationem,  si  talem  gra- 
dum acceperit,  ut  aditus  sanguinis  in  has  partes  im- 
peditus esset,  et  sanguis  ad  integrum  adhuc  lienem 
flueret,  causam  efficientem  commemorant.  Quod  au- 
tem tum  solum  fieri  potest,  si  induratio  ista  bre\i  per- 
fecta est,  in  contrario  enim  arteria  hepatica  et  trun- 


(1)  G r<M  a II  e 1 I i.  Oliservat.  j».  155. 

CIIS  arteriae  coeliacae  se  contraheret  et  sang:uliiis  im- 
petus in  has  partes  diminueretur. 

PROGNOSIS. 

Splenitis  clironica,  etsi  per  longum  tempus  per- 
ferri potest,  tamen  inter  morbos  perniciosos  nume- 
randa est,  quum  saepe  morbis  secundariis  supra  com- 
memoratis mortem  adducat.  Melior  est  prognosis,  si 
splenitis  adhuc  recens  et  nondum  inveterata  est,  me- 
lior in  juvenibus  quam  in  aetate  provectis,  mala  si 
cum  inllammationibus  aut  aliis  partium  vicinarmn  mor- 
bis complicata  est.'  AlTectionos  hydropicae,  quae  in- 
flammationi per  loiigiun  tempus  jam  duranti  accedunt, 
imilum  exitum  indicant.  Bona  est  prognosis,  si  cri- 
ses supra  commemoratae  intrant,  simulque  sympto-  ^ 
mata  gravissima  et  perniciosissima  evanescere  inci-  • 
piunt,  si  habitus  aegri  melior  fit,  appetitus  augetur, 
cibi  assumti  melius  feruntur,  si  catameiiia  haemor- 
rhoidesque  antea  siqipressae  fluere  incipiunt,  si  som- 
nus quietus  restaurat  aegrotum.  Cavendum  tamen 
est,  ne  aegrum,  si  reconvalescentiam  intrat,  sanum 
habeas,  magna  enim  est  semper  in  morbiun  recidendi 
propensio,  et  saepe  imo  levissimis  causis  inflauuuatio 
denuo  procreatur. 

CURA. 


Primuin  morbi  causae  respiciendae  et  (piantiim 
fieri  potest  removendae  sunt.  Utatur  aegrotus  cibo 

ex  materia  levissima  j qui  bene  fertur,  et  digestioni 
non  nocet,  fugiat  omnia  spirituosa:  vinum  ustum,  ce- 
revisiani  et  omnis  potus  calefacientes  et  pletlioram 
abdominalem  augentes.  Removeat  deinde  aegrotus 
omnes  animi  affectus,  praecipue  illos,  qui  vim  depri- 
mentem in  animum  exercent.  Refrigeratio  corporis, 
pedum  praesertim  semper  vitanda  est.  Si  febris  et 
magna  debilitas  adest,  quietem  praeferat  aegrotus, 
sin  minus,  quantum  per  vires  potest,  ambulet.  In 
morbo  adhuc  recenti,  aut  si  morbi  exacerbatio  adest, 
sanguinis  detractio  semper  instituenda  est.'  Detra- 
ctiones sanguinis  locales  per  hirudines  aut  per  cucur- 
bitulas in  splenitide  chronica  plerumque  majorem  usum 
praebent  quam  venaescctio.  In  illis  autem  casibus, 
in  quibus  menstruorum  aut  haemorrhoidum  fluxus  sup- 
pressio morbum  provocavit,  applicatio  liirudinum  ad 
anum  aut  ad  superiorem  partem  femorum  valde  pro- 
sunt. Semper  autem  in  sanguinis  detractione  caven- 
dum est,  ne  nimis  debilitetur  aegrotus,  quia  tum  ple- 
rumque in  hydropem  cadit.  Obstnictionem  pertina- 
cem laxantiis  remediis  levare  omnes  scriptores  com- 
mendant. Quamquam  Bree  et  nonnulli  alii  laxantia 
drastica  et  imprimis  alotin,  extractum  colocynthidis, 
scammonium,  jalappam  salibus  neutris  praeferunt  hanc 
ob  causam , quia  salia  neutra  digestionem  nimis  de- 
^ bilitent,  plerique  tamen  cauctores  Jure  salia  neutra  plu- 
ris aestimant.  Experientia  quoque  docet,  nonnullas 
dejectiones  , a ssuintis  salibus  effectas  multo  majorem 

relevationem  sequi  quam  majorem  copiam  dejectionum 
remediis  drasticis  porrectarum,  haec  si  omittuntur, 
statim  relinquunt  alvum  tardam,  illa  per  aliquod  tem- 
pus adhuc  solutam,  et  praeterea  etiam  detrimentum 
quod  usus  salium  neutrorum  in  ventriculi  et  intesti- 
norum functionem  secum  ducere  Bree  et  nonnulli  alii 
contenderunt,  multi  auctores  nunquam  viderunt.  Aptis- 
simum igitur  esse  videtur,  a salibus  levioribus,  qui 
ab  aegrotis  facillime  feruntur,  incipere,  deinde  ad 
fortiora  transire,  si  autem  torpor  tractus  intestinorum 
maximus  est,  et  salia  non  sufficiunt  ad  purgantia  dra- 
stica  confugere.  Ferrum  quoque  interne  assumtum 
veterum  et  recentiorum 'medicorum  testimonio  in  sple- 
nitide  chronica  utilissimum  se  praebet.  Veteres  me- 
dici aquam  bibere  jubebant,^  in  qua  ferrum  can- 
dens refrigeratum  esset  5 nostris  autem  temporibus 
aquae  minerales  ferrum  continentes  saepe  adhibentur. 
Inflammatione  nondum  inveterata,  si  lienis  dege- 
nerationes non  nimis  magnae  sunt,  aquae  minerales 
Spaa,  Schwalbach,  Pyrmont,  induratis  autem  jam  aci- 
nis lienis,  si  hepatisatio  et  carnificatio  jam  adest  fon- 
tes martiales  Dryburg,  Wiesbaden,  Eger  magis  pro-  v 
sunt.  Simulatque  usu  aquarum  mineralium  sympto- 
mata inflammationis  augentur,  prorsus  eas  seponi  ne- 
cesse  est.  — Cortex  Chinae  quoque  cum  salibus 
neutris  conjunctus,  quem  Chalmers  commendat,  dege- 
neratione non  valde  progressa  interdum  utilem  se 
praebet.  Si  tumor  lienis  magnus  et  durus  est,  ab 

auctoribus  remedia  quae  resorbtionem  juvant  commen- 
dantur, ut  antimonialia  et  mercurialia,  imprimis  Ae- 
thiops antimonialis  et  Calomel,  praeterea  decocta  et 
extracta  herbarum  resolventium,  imprimis  Cicutae. 
Ab  nonnuUis  recentioribus  scriptoribus  Calomel  eam 
ob  causam  plane  rejicitur,  quod  inde  serosa  sangui- 
nis secretio  augeatur  et,  ut  ita  dicam,  tam  spongiosi 
organi  quasi  resolutio  facile  exoriatur.  Balnea  ca- 
lida praesertim,  si  tumor  adest  durus,  valde  prosunt 
praeterea  frictiones,  et  fomentationes  siccae  in  hypo- 
chondrio sinistro  infrictiones  unguenti  hydrurgyri  ci- 
nerei, emplastrum  mercuriale  cum  Extracto  Cicutae  a 
veteribns  auctoribus  commendantur.  Exorienti  hae- 
matemesi prudentissime  agendum,  eaque  nunquam 
nimis  fortibus  remediis  sistenda  est,  'tum  solum  si 
periculum  adest  ad  sanguinis  detractiones  derivato- 
rias,  et  ad  clysmata  irritantia  refugiendum.  Praeter 
aquam  laurocerasi  remedia  in  haematemesi  non  bene 
feruntur.  Bibat  autem  aeger  aquam  mucosam,  cui 
aliquid  acidi  sit  adjectum. 


VITAE  CURRICULUM. 


atus  sum  I/enricus  Arminins  Mangold 
llaiherstadii  die  v.  Junii  a.  mdcccxi  patre 
Ilenrico , matre  e gente  Bethmann , quibus 
adhuc  viventibus  ex  animo  gaudeo,  confes- 
sioni addictus  sum  catholicae.  Primis  litera- 
rum  elementis  imbutus  gymnasium  quod  Hal- 
berstadii  directore  Cei,  Maafs  floret,  per  no- 
vem annos  frequentavi.  Testimonio  maturi- 
tatis instructus  anno  mdcccxxxi  Berolinum 
petii  et  inter  cives  Instituti  medico-cbirurgici 
Friderici  - Guilelmiani  receptus  hisce  praele- 
ctionibus atque  exercitationibus  clinicis  viro- 


rum  'illustrissimoruin  et  celeberrimoniiii  j>er 
quadriennium  interfui: 

Cei,  Wolff  senioris,  de  liodeg*etice,  logice 
et  psjchologia,  IU,  lAnk  de  historia  naturali, 
botanice  et  toxicologia,  Cd,  Turte  de  pbj’>- 
sice,  clieinia  et  pbarmacia.  Beat,  Hermhstaedt 
de  chemia  et  pbarmacia.  Beat,  Budolphi  de 
osteologia,  anatomia  universa,  anatomia  foe- 

I 

tus  humani  et  organorum  sensuum,  de  me- 
thodologia  medicinae  atque  enojclopaedia, 
tandem  de  phjsiologia,  IU,  Schlemm  ^e 
splanchnologia^  et  sjndesmologia.  In  arte 
cadavera  rite  dissecandi  Beat,  Budolphi  una 
cum  IU,  Schlemm  magistri  mihi  fuerunt. 
Disserentes  porro  audivi  Cei,  Eck  de  phj- 

siologia,  IU.  Fr,  Uufeland  de  pathologia  ge- 

/ 

nerali,  semiotice,  therapia  tam  generali  quam 
speciali  4 IU,  Ilorn  de,  pathologia  speciali  et 
de  morbis  sjphiliticis  et  psjchicis,  IU,  Osann 
de  materia  medica  et  de  auxilio  hominibus 
repentino  vitae  periculo  arreptis  ferendo, 
Cei,  Casper  de  arte  formulas  medicas  con- 


cinnandi  et  de  medicina  forensi,  ///.  Klitge 
de  arte  fascias  rite  applicandi,  de  arte  ob- 

t 

stetricia,  de  chirurgia  generali,  de  ossibus 

fractis  et  luxatis,  de  akiurgia,  III,  Juenghen 

de  akiurgia,  de  chirurgia  speciali  et  de  oph- 

thalmiatrice,  IlL  Ilecher  de  Celsi  libris  atque 

Burserii  institutionibus,  CeL  Froriep  de  ana- 

0 

tomia  chirurgica.  JVec  defui  exercitationibus 
practicis  ad  medicinam  forensem. 

Exercitationibus  clinicis  interfui  medicis: 
IlL  Bartels^  CeL  Woljf  jun.  et  IlL  Osann^  > 
chirurgicis:  IlL  Rust  et  Noh.  de  ^Graefe^ 

ophthaliniatricis : IlL  Juenghen^  obstetriciis: 

IlL  Kluge» 

« 

Praeterea  praelectiones  ad  artem  veteri- 
nariam spectantes,  Cei.  Gurlt  de  zootomia, 
CeL  Recklehen  de  epizootiis  et  zoodiaeta, 
CeL  Naumann  de  equorum  forma  externa 
et  habitu,  CeL  //cr^icig  clinicum  veterinarium 

f 

frequentavi. 

Quibus  studiis  peractis  mense  Augusto 
anui  MDcrcxxxv  medici  inferioris  munus 


quo  per  annum  in  nosocomio  Caritatis  Bero- 

♦ 

linensi  fungor,  mihi  maudatum  est.  ’ 

Tentaminibus  philosophico  et  medico  exa-- 
mineque  rigoroso  absolutis,  dissertatione  the- 
sibusque publice  defensis,  summos  in  medicina 
et  chirurgia  honores  ex  facultate  gratiosa 
peto. 

THESES  DEFENDENDAE. 


1.  Omnia  graviditatis  signa,  seorsim  spectata, 
fallacia. 

2.  Signis  acusticis  in  morbis  pectoris  accurate 
discernendis  carere  non  possumus. 

3.  Hjdrargjri  abusus  eosdem  morbos  quos  , 
lues  Venerea  giguit. 

4.  Omnia  vulnera  pectoris  penetrantia  prima 
intentione  sananda  sunt 

